b'\n_START_ARTICLE_\nHancock\xe2\x80\x99s Half Hour\n_START_PARAGRAPH_\nHancock\xe2\x80\x99s Half Hour er en britisk komiserie fra BBC som gikk p\xc3\xa5 britisk radio og fjernsyn fra 1954 til 1961. Den ble skrevet av Ray Galton og Alan Simpson, men seriens stjerne var Tony Hancock. Serien dannet utgangspunkt for den skandinaviske komiserien Fleksnes fataliteter._NEWLINE_Serien hadde innflytelse i utviklingen av situasjonskomedien, ved at den endret seg fra tradisjonelt sketsjinnhold til et st\xc3\xb8rre fokus p\xc3\xa5 karakterutvikling._NEWLINE_Den gjenkjennelige tuba-baserte kjenningsmelodien ble komponert av Wally Stott.'